- **Bizitza erdigunean** kokatzen dugu, eta dirua eta kapitala erdigunetik kentzenditugu. **Bizitza jartzen dugu erdigunean, eta elikadura bizitzaren erdigunean**. Elikadura sistema nola produzitzen eta erreproduzitzen dugun, horren arabera, gainerako izaki bizidunak zaindu edo esplotatu egingo ditugu. Beraz, **harreman-aldaketa sakona** eskatzen dugu; eta gure ustez, balioen eta harremanen aldaketa horrek, ezinbestean eramango gaitu sistema produktiboa aldatzera.

- Agroekologia hiru mailatan adierazten da: politika publikoetan, proiektu kolektiboetan eta proiektu indibidualetan. Eta horietan guztietan, **ikuspegi** **feministatik** eragin behar da. Horrek esan nah i du ez dugula esplotaziorik ez mendekotasunik ez botere-harremanik nahi makro eremuan, baina ez eta

tokikoan ere (gure bizitzan, gure proiektuetan**). Ez dugu mendekotasun harreman batean bizi nahi:** lana rol eta sexuen arabera banatuta, goitik beherakoerabakiak hartzea, mailak, kolokako legitimitateak... Prozesuaren baitan jakineta ulertu behar da dena.

• Borroka horretan, ezinbestekoa **da emakumeen taldeen presentzia**; eskualdetan, herrietan… autoantolatuak eta, aldi berean, euren proposamen eta azterketa propioak egiten dituzten mugimendu mistoetan parte hartuz. Eraikitzeko, ahalduntzeko eta eragiteko espazioak behar ditugu.

• Sektore agroekologikoan **aitzindaritza kolektibo feminista** bultzatu behar dugula uste dugu, eta hori horrela izan dadin, gainerako mailetan ere formazioa behar dela ere uste dugu. Harremanetan, komunikazioan eta roletan aldaketak gertatzeak kudeatzen jakin behar diren gatazkak eta erresistentziak eta identifikatzen eta lantzen jakin behar diren konplexutasunak eragiten ditu. Proiektu kolektiboen alderdi sozial eta harremanen aldea ikusarazten eta ikusten ikasi behar dugu, gatazkak kudeatzen eta emozionalki jasangarri bihurtzen.

• Bidean, **gure proiektuen eta gure gorputzen deskapitalizaziorako bestelako aukerak eraikitzen joan behar dugu.**

• Proiektu agroekologikoek alderdi teknikoari ez ezik harremanei ere begiratu behar diete; eta horren ildoan, ezinbestekoa da lan guztietan **erantzunkidetza** **bultzatzea**, zaintzak, ezagutzen eta balioen transmisioa desfeminizatzea. Lanaren sexuen araberako banaketaren kontra eta emakumeen lanaldi hirukoitzaren (ekoizleak, zaintzaileak, militanteak) kontra borrokatzea.

• **Proiektu agroekologikoek bideragarritasun ekonomikoa begiratu behar dute, baina bai eta antolakuntzari, ekologiari eta emozioei dagokiena ere**. Gure ustezarlo emozionala ere politikoa da, eta ahaldundu egin behar gara alderdihori lantzeko.

• Proiektuek eurek eta gizarteak berak ere onartu egin behar dute elikagaien ekoizpenak eta horren inguruan dauden ezagutzek duten balio soziala. Horren ildoan, ezagutza partekatuko formazioaren aldeko apustua egin behar da, transmititzeko moduari garrantzia emanez, trukerako espazioak sortzea…

• Baserri inguruetan bizia eraikitzen ari gara, bizitza bizigarriak eta duinak, eta baserrira itzultze horretan, g**arrantzitsua da adierazpen askatasuna eta dibertsitateak** **bermatzea**. Hori ezin da egin sexu dibertsitateari buruz hitz egin gabe.

• Gainerako emakume guztiek pairatzen dituztenez gain, emakume baserritarrek pairatzen dituzten **indarkeria espezifikoak** ikusaraztea ezinbestekoa da; ikusaraztea eta indarkeria horien kontra borrokatzea.

**• Badakigu prozesua luzea, konplexua eta oztopoz betea izango dela. Beraz, pentsamendu irekia eta sormenez betea behar dugu proposamenak egiteko, gehitzen joateko eta beste sektore batzuekin aliantzan jarduteko; bide hau elkarrekin eraikitzen jarraitzeko.**